Alaquàs exigeix a la Generalitat el pagament de les subvencions a la Federació de Persones amb Malaltia Mental
27/04/2011

# Alaquàs exigeix a la Generalitat el pagament de les subvencions a la Federació de Persones amb Malaltia Mental

*   27/04/2011
*   [Imprimir](#)
*   Compartir
*    https://www.alaquas.org/documento.asp?id\_do=12672

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12672%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20exigeix%20a%20la%20Generalitat%20el%20pagament%20de%20les%20subvencions%20a%20la%20Federaci%C3%B3%20de%20Persones%20amb%20Malaltia%20Mental)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12672/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12672/27042011img_3486_Form_4.jpg)](https://www.alaquas.org/ficheros/documentos/2011/2/12672/27042011img_3486_Form_10.jpg "<a href='https://www.alaquas.org/ficheros/documentos/2011/2/12672/27042011img_3486_Form_10.jpg' target=_blank><i class='fa fa-external-link' aria-hidden='true'></i>.Alaquàs exigeix a la Generalitat el pagament de les subvencions a la Federació de Persones amb Malaltia Mental</a>")

El Consell Valencià deu un total de 2 milions d'euros a la Federació d'Associacions de Familiars i Persones amb Malaltia Mental FEAFES CV.

El Ple de la Corporació Municipal ha aprovat una moció presentada pel Grup Socialista en la que es denuncia la precarietat que pateix la Federació d'Associacions de Familiars i Persones amb Malaltia Mental arran de l'incompliment dels compromisos per part del Consell.  

Alaquàs exigirà a la Generalitat Valenciana el pagament de les subvencions i ajudes que deu a la Federació d'Associacions de Familiars i Persones amb Malaltia Mental de la Comunitat Valenciana FEAFES CV, que ascendeixen a 2 milions d'euros. L'incompliment dels compromisos per part del Consell ha provocat que aquesta entitat no puga fer front a tots els serveis programats i que es veja obligada a tancar algun dels centres adherits.

El Ple de la Corporació Municipal, arran d'una moció presentada pel Grup Socialista, va denunciar aquesta situació en la sessió plenària d'ahir dimarts 26 d'abril i va anunciar que comunicarà a totes les Conselleries implicades en l'atenció a persones amb malaltia mental perquè solucionen aquesta precària situació provocada per l'impagament del Consell i procedisquen de manera immediata a ordenar els pagaments pendents.

La Federació d'Associacions de Familiars i Persones amb Malaltia Mental de la Comunitat Valenciana està integrada per 27 associacions i aglutina més de 4000 socis. Aquestes associacions són les encarregades de gestionar la majoria de centres d'atenció a les persones amb malaltia mental en tota la Comunitat.